
E L Ő T E R J E S Z T É S

az egyes tiltott, közösségellenes magatartásokról szóló 29/2012. (X.26.) önkormányzati rendelet hatályon kívül helyezésére


Tisztelt Képviselő-testület!

Az Alkotmánybíróság a 38/2012. (XI.14.) AB határozatában alaptörvény ellenesnek nyilvánította és megsemmisítette azokat a törvényi rendelkezéseket, amelyek rendeletalkotási felhatalmazást adtak a települési önkormányzatoknak a pénzbírsággal sújtható tiltott, közösségellenes magatartások meghatározására.
Az Alkotmánybíróság döntése 2012. november 14-én került kihirdetésre, ennek alapján 2012. november 15. napjával hatályát veszítette a Magyarország helyi önkormányzatairól szóló 2011. évi CLXXXIX. törvény 51. § (4) bekezdése, valamint a 143. § (4) bekezdés e) pontja.
Ettől az időponttól kezdődően nincs az Önkormányzatunknak jogszabályi felhatalmazása arra, hogy helyi önkormányzati rendeletben tiltott, közösségellenesnek nyilvánítson bármely magatartást és az elkövetőkkel szemben szankciót állapítson meg.
Erre való tekintettel a jelenleg hatályos rendeletünk az Alaptörvényben szabályozottakkal ellentétes, ezért indokolt a 29/2012. (X.26.) önkormányzati rendelet hatályon kívül helyezése.

Tisztelt Képviselő-testület!

Fentiek alapján kérem a Tisztelt Képviselő-testületet, hogy az előterjesztést megtárgyalni és a mellékelt rendelet-tervezetet elfogadni szíveskedjenek.

M a r t f ű, 2013. február 1. 

                                                                                                                                                              Szász Éva
									jegyző
Készítette: Hegedűsné Blaskó Anikó
                     aljegyző

Látta: 
	dr. Kiss Edit 
          polgármester

